Kauno laisvoji ekonominė zona
54°56′22.52″ š. pl. 24°00′40.72″ r. ilg.﻿ / ﻿54.9395889°š. pl. 24.0113111°r. ilg.﻿ / 54.9395889; 24.0113111 Kauno laisvoji ekonominė zona (LEZ) – 534 ha užimanti pramoninės plėtros teritorija, kur klientams yra nustatytos mokesčių, muitų, kvotų lengvatos ir specialiosios veiklos taisyklės, siekiant investuotojams sudaryti palankesnes veiklos sąlygas. Kauno laisvoji ekonominė zona įsteigta 1996 m. spalio 22 d. Kauno rajone, į pietus nuo Ramučių gyvenvietės, šalia magistralinių kelių  A6  Kaunas–Zarasai–Daugpilis  ir  A1  Vilnius–Kaunas–Klaipėda . Šalia yra oro uostas, geležinkelio krovinių stotis, vidaus vandenų krovinių uostas.